**Kjære 4., 5., 6. og 7.klassinger, og kjære foresatte!**

**Velkommens til høstens katekese!**  
Fra og med høsten 2021 starter vi et noe nytt katekeseopplegg for alle barn som er mellom førstekommunion og konfirmasjon. Dette *er* katekese, men det gjøres på en litt annen og mye morsommere måte enn før. Vi i katekesen gleder oss veldig og vi håper at du vil være med. **Hva gjør Tweens?**

**Hva er Tweens ?**  
Tweens er ikke bare én ting, men to ting: Tweens I og Tweens II. Tweens I er gruppa for 4. og 5.klassinger og Tweens II er gruppa for 6. og 7.klassinger. «Tweens» kommer av det engelsk ordet ‘between’ som betyr ‘mellom’. Det er mange andre kirkesamfunn og organisasjoner som nå prøver å finne det beste tilbudet for litt eldre barn og som har lignende grupper. Begge Tweensgruppene regnes som katekesegrupper, så det betyr at det skal foregå trosopplæring. I tillegg til å lære mer om troen vår, om kirken vår og om Jesus, skal vi sette søkelys på hva man ***gjør*** som kristen. Vi skal sette søkelys på det å være et godt medmenneske, det å gjøre gode ting mot andre, men også det å bli godt kjent og å ha det gøy sammen.

Vi møtes én lørdag i måneden mellom kl 11 og 15. Både Tweens I og Tweens II skal være mye ute, så ha alltid med både ute- og inneklær. Vi skal lage ting, leke, ha konkurranser, bli kjent med barn fra andre katolske menigheter og kanskje fra andre kirkesamfunn, lære om viktige og interessante ting, dra på kortere og lengre turer (kanskje til Oslo i høst) og bli med på forskjellige aktiviteter som f.eks. Høyt under Taket (Tweens II) og Gravity (Tweens I). Som regel er vi med på messen på katekeselørdagene (kl 14).

Det blir mest sannsynlig en overnattingshelg i november. Vi kommer tilbake til dette. I løpet av året vil det skje mye annet spennende, men dette vil dere få informasjon om etter hvert.

På neste side finner dere oversikt over aktiviteter, datoer og tidspunkt. Mer informasjon finner dere på menighetens hjemmeside ([Katekese – St. Olav kirke (katolsk.no)](about:blank). Søk etter St. Olav Menighet, Tønsberg. Gå til katekesesiden. For ytterligere spørsmål kontakt katekesekoordinator Terese Ranek (tlf. 40451985)

**Påmelding og oppstart**  
Det er digital påmelding. **Påmeldingsfrist: 1.september.** Påmeldingen finner dere også på hjemmesiden.  **Det første møtet** **er lørdag 11.september.** Det er ønskelig at minst én foresatt er med denne første gangen fra kl 11 – 15. Vi begynner med et velkomstmøte for både foresatte og barna i kirken kl 11.

**Velkommen i Tweensgruppa! Dette blir et spennende år! Vi gleder oss til å ha deg med!**

*Med vennlig hilsen**Pater Johannes Vu Manh Hung og Terese Ranek, katekesekoordinator*

**DATOER OG OPPLEGG FOR TWEENSGRUPPENE: 2021 – 2022**

|  |  |
| --- | --- |
| Høsten 2021 | |
| September | Lørdag 11.september: Undervisning klokken 11 - 15 «Bli-kjent-dag» 😊  **En foresatt må være med hele dagen denne gangen.** |
| Oktober | Lørdag 2.oktober: Undervisning klokken 11 - 15 |
| November | Kanskje: Lørdag 13.november: Undervisning klokken 11 – 15  **OVERNATTIGSHELG I NOVEMBER**; **kanskje** samme helg som katekeselørdagen, men det kan bli en annen helg i november, og da utgår den 13.novemer. Informasjon om dette kommer innen midten av september. |
| Desember | Lørdag 11.desember: Undervisning klokken 11 - 15 |
| **Desember/Januar: Julespill og juletrefest:** Informasjon kommer |
| Vår 2022 | |
| Januar | Lørdag 8. januar: Undervisning klokken 11 - 15 |
| **Desember/Januar: Julespill og juletrefest:** Informasjon kommer |
| Februar | Lørdag 12.februar: Undervisning klokken 11 - 15 |
| Mars | Lørdag 12.mars: Undervisning klokken 11 - 15 |
| April | Lørdag 3.april: Undervisning klokken 11 - 15 |
| EGET OPPLEGG I KIRKEN I LØPET AV DEN STILLE UKE OG PÅSKEN Informasjon kommer |
| Mai/Juni | **Avslutning på katekeseåret og menighetstur** spesielt for familier med barn og ungdom. (Mer informasjon kommer.) |